《上夏左相》
明代·皇甫汸

昔参多士谒平津，东阁开时奉后尘。门下怜才曾倒屣，车中容醉偶污茵。

谢公久系苍生望，裴相犹怀绿野春。闻道金城图未上，且须持议在和亲。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。